مشتاق احمد خان (سیاست دان)

مشتاق احمد خان (پیدائش: 3 مارچ 1974) پاکستانی سیاست دان اور سیاسی کارکن ہیں۔ وہ جماعت اسلامی پاکستان کے رکن ہیں اور مارچ 2018 سے مارچ 2024 تک ایوان بالا پاکستان میں خیبر پختونخوا کی نمائندگی کرتے رہے۔

مشتاق اپنے فلسطین کے حق میں احتجاجات اور انسانی حقوق کی سرگرمیوں کے لیے جانے جاتے ہیں۔ انھوں نے 2025 میں عالمی قافلہ صمود میں پاکستان کی نمائندگی کرتے ہوئے غزہ میں امداد پہنچانے میں حصہ لیا۔

 ابتدائی زندگی اور تعلیم 
مشتاق 3 مارچ 1974 کو پیدا ہوئے اور انھوں نے صوابی کے گورنمنٹ ہائی اسکول، منصب دار سے میٹرک کی تعلیم حاصل کی۔ بعد ازاں انھوں نے پشاور یونیورسٹی سے طبیعیات میں ماسٹر کی ڈگری حاصل کی۔

 سیاسی سفر 
 ابتدائی سال 
اعلیٰ تعلیم کے دوران مشتاق نے جماعت اسلامی کی طلبہ تنظیم اسلامی جمعیت طلبہ میں شمولیت اختیار کی۔ وہ 1997 میں صوبائی سربراہ، 1999 میں مرکزی جنرل سیکرٹری اور بعد میں 2002 میں سرگرم طلبہ رہنما ہونے کے سبب مرکزی صدر (ناظم اعلیٰ) منتخب ہوئے۔

 سینیٹر 
2018 میں سینیٹر (رکن ایوان بالا) بننے سے قبل مشتاق احمد خان جماعت اسلامی خیبر پختونخوا کے صوبائی صدر تھے، انھوں نے اپریل 2022 میں پارٹی کے اندرونی عہدے سے استعفا دے دیا۔

مشتاق 2018 کے پاکستانی سینیٹ انتخابات میں جماعت اسلامی پاکستان کے امیدوار کے طور پر خیبر پختونخوا سے عمومی نشست پر منتخب ہوئے، جس میں صوبائی اسمبلی کے سات پارٹی اراکین نے ان کے حق میں ووٹ دیا۔ انھوں نے 12 مارچ 2018 کو سینیٹر کے طور پر حلف اٹھایا۔

فروری 2021 میں جب پاکستان تحریک انصاف کے اراکین کے مبینہ طور پر سینیٹ انتخابات میں رشوت لینے کی ویڈیو لیک ہوئی، ایک ذیلی کمیٹی تشکیل دی گئی۔ مشتاق احمد خان ان چار سینیٹروں میں شامل تھے جنھیں اپنی پوزیشن واضح کرنے کے لیے طلب کیا گیا۔

اکتوبر 2021 میں وہ تیسری مرتبہ مسلسل جماعت اسلامی خیبر پختونخوا کے صدر منتخب ہوئے۔ اپریل 2022ء میں صوبائی صدر کے عہدے سے استعفا دینے کے بعد ان کی جگہ محمد ابراہیم خان نے لی۔

سینیٹر کے طور پر مشتاق احمد خان مختلف ذیلی کمیٹیوں کے رکن رہے، جن میں ڈیولوشن (چیرپرسن کمیٹی)، اسلام آباد کیپیٹل ٹرسٹ (ترمیمی) بل 2020 کی سلیکٹ کمیٹی، کابینہ سیکرٹریٹ، ہاؤس بزنس ایڈوائزری کمیٹی، ڈیفنس، انٹر پروونشل کوآرڈینیشن، وفاقی تعلیم اور پیشہ ورانہ تربیت اور اقلیتوں کو زبردستی تبدیلی مذہب سے بچانے کے لیے پارلیمانی کمیٹی شامل ہیں۔

فروری 2022 میں انھیں سینیٹ میں سب سے زیادہ بولنے والے پانچ سینیٹروں میں شامل قرار دیا گیا۔Parliamentary Year Report 2021-22 senate.gov.pk

مشتاق پشتون تحفظ موومنٹ کے جلسوں میں بھی شامل رہے، جس میں پشتون قومی جرگہ بھی شامل ہے۔

 سیاسی اقدامات 
 لاپتہ بچے اور افراد 
دسمبر 2018 میں سینیٹ کی خصوصی کمیٹی برائے بچوں کے خلاف زیادتی کے ایک اجلاس میں مشتاق احمد خان نے کہا کہ تقریباً 25 ملین بچے اسکول تک نہیں پہنچ رہے مگر حکومت اپنی کارکردگی کے دعوے کر رہی ہے۔ انھوں نے دعویٰ کیا کہ بچے ایران کی سرحد کے پار اسمگل کیے جا رہے ہیں۔

 کرپشن کے معاملات 
اگست 2020 میں مشتاق احمد خان بطور چیئرپرسن سینیٹ کمیٹی برائے سائنس و ٹیکنالوجی، پاکستان کونسل آف سائنٹیفک اینڈ انڈسٹریل ریسرچ (PCSIR) اور پاکستان اسٹینڈرڈز اینڈ کوالٹی کنٹرول اتھارٹی (PSQCA) میں بد عنوانیوں اور کرپشن کے مسائل اٹھائے۔

 قومی مصالحت کی کوششیں 
جون 2022 میں مشتاق نے کہا کہ اگرچہ وہ پارلیمانی کمیٹی برائے قومی سلامتی کے رکن ہیں، انھیں اجلاسوں میں شامل نہیں کیا جا رہا اور مطالبہ کیا کہ معاشرے کے مخالف دھڑوں کے ساتھ مذاکرات کی تفصیلات عوام کے لیے جاری کی جائیں۔

 غزہ مارچ 

مئی 2024 میں مشتاق کے خلاف اور جماعت اسلامی کے دیگر رہنماؤں کے خلاف ان کے فلسطین کے حق میں مارچ کے سلسلے میں مقدمہ درج کیا گیا۔

 غزہ فلوٹیلا 
ستمبر 2025 میں مشتاق احمد خان نے گلوبل صمود فلوٹیلا میں پانچ دیگر پاکستانی افراد کے ساتھ حصہ لیا جن میں آزاد کشمیر کے وزیر اطلاعات مظہر سعید شاہ بھی شامل تھے۔ 2 اکتوبر 2025 کو مشتاق احمد خان کو اسرائیلی افواج نے جہاز پر چڑھائی کرنے کے دوران گرفتار کر لیا۔

 حوالہ جات 

زمرہ:بقید حیات شخصیات
زمرہ:پشتون سیاستدان
زمرہ:جامعہ پشاور کے فضلا
زمرہ:جماعت اسلامی پاکستان کے سیاست دان
زمرہ:خیبر پختونخوا کے سیاستدان
زمرہ:ضلع صوابی کی شخصیات
زمرہ:مجلس ایوان بالا پاکستان کے ارکان
زمرہ:1974ء کی پیدائشیں

زمرہ:اسرائیل کے قیدی اور زیر حراست افراد